Na osnovu člana 26. Zakona o regionalnom razvoju Crne Gore („Sl.list CG br.20/2011“), Strategije regionalnog razvoja Crne Gore 2010-2014 i člana 44. Statuta Opštine Mojkovac („Sl.list CG-opštinski propisi br.31/2010“), na sjednici održanoj dana 17.10.2011.godine, Skupština Opštine Mojkovac  donosi
ODLUKU

O pristupanju izradi Strateškog Plana razvoja Opštine Mojkovac
Član 1.

Pristupa se izradi Strateškog Plana razvoja jedinice lokalne samouprave (u daljem tekstu: Strateški plan).
Član 2.

Strateškim planom se utvrđuje postojeće stanje razvoja Opštine Mojkovac, opšti cilj razvoja, strateški ciljevi sa prioritetima za njihovo ostvarivanje, mjere i smjernice za ostvarivanje Strateškog plana, orijentaciona sredstva za sprovođenje Strateškog plana, način njihovog obezbjeđivanja i druga pitanja od značaja za razvoj opštine.
Član 3.

Sredstva za izradu Strateškog Plana će se obezbijediti iz Budžeta Opštine i donatora.

Član 4.

Izrada Strateškog Plana vrši se na osnovu Pravilnika o metodologiji za izradu Strateškog plana razvoja jedinice lokalne samouprave („Sl.list Crne Gore“ br.37/11).

Član 5.

Rok za izradu Predloga Strateškog Plana je 06.02.2012.godine.
Član 6.

Strateški Plan se donosi na period od 7 (sedam) godina, nakon dobijanja saglasnosti od strane Ministarstva ekonomije o usklađenosti sa Strategijom regionalnog razvoja Crne Gore.

Član 7.

Nosilac poslova na izradi i donošenju Strateškog plana je Opština Mojkovac.
Član 8.

Ova Odluka stupa na snagu osmog dana od dana objavljivanja u „Službenom listu Crne Gore“.

Br.05-164
Mojkovac, 17.10.2011.godine

